கோகிமா சியேத்து விமான நிலையம்

கோகிமா சியேத்து விமான நிலையம் (Kohima Chiethu Airport) இந்திய நாட்டின் நாகாலாந்து மாநிலத்தின் தலைநகரான கோகிமாவில் இருந்து வடக்கே 25 கிலோமீட்டர் தொலைவில் உள்ள சியேதுவில் தற்போது கட்டப்பட்டு வரும் ஒரு விமான நிலையம் ஆகும். தற்போதுள்ள திமாபூர் விமான நிலையம் தொடர்ந்து செயல்பட்டு வரும் நிலையில், நாகாலாந்துக்கான இரண்டாவது விமான நிலையமாக இது செயல்படும். புதிய விமான நிலையம் 645 ஏக்கர் பரப்பளவில் இந்திய விமான நிலைய ஆணையத்தால் கட்டப்பட்டு வருகிறது.

திட்டம்
2006 ஆம் ஆண்டில் மத்திய அரசு இத்திட்டத்திற்கான கள மதிப்பீட்டை மேற்கொண்டது. சாத்தியக்கூறு அறிக்கை "தெளிவாக இல்லை" எனக் கண்டறியப்பட்டதால் அறிக்கை பின்னர் இரத்து செய்யப்பட்டது. 

2020 ஆம் ஆண்டில், கோகிமா சியேத்து விமான நிலையத்தின் விரிவான திட்ட அறிக்கையை தயாரிக்க இந்திய விமான நிலைய ஆணையம் ஒப்புக்கொண்டது.

2021 ஆம் ஆண்டு சூலை மாதம் 15 ஆம் தேதியன்று பாதுகாப்பு அமைச்சகம் கோகிமாவில் உள்ள சியேதுவில் உள்ள உத்தேச விமான நிலையத்திற்கு "ஆட்சேபனை இல்லா சான்றிதழை" வழங்கியது.

 மேற்கோள்கள்  

 புற இணைப்புகள் 

பகுப்பு:நாகாலாந்தில் போக்குவரத்து
பகுப்பு:இந்திய வானூர்தி நிலையங்கள்